หลังคลอดได้ 3 เดือนประจำเดือนมา 7 วัน ก่อนประจำเดือนหมดได้หลับนอนกับสามี ตั้งแต่วันที่ 5 เดือนกันยายน หลั่งนอกตลอด จนวันนี้ประจำเดือนยังไม่มาจะท้องรึป่าวคะ
สวัสดีค่ะ หากหลังคลอดได้มีประจำเดือนมาแล้ว แสดงว่าการทำงานของรังไข่และการตกไข่ได้กลับมาเป็นปกติแล้ว หากไม่ได้ใช้วิธีคุมกำเนิด ก็ย่อมมีโอกาสที่จะตั้งครรภ์ได้ส่วนการมีเพศสัมพันธ์ก่อนที่ประจำเดือนจะหมด หากนับได้ไม่เกิน 7 วันนับจากวันแรกที่ประจำเดือนมา จะถือว่าอยู่ในระยะปลอดภัย โอกาสในการตั้งครรภ์นั้นถือว่าน้อยมาก แต่หากเลย 7 วันไปแล้ว โอกาสที่จะตั้งครรภ์ย่อมมีได้ ซึ่งการมีเพศสัมพันธ์ โดยการหลั่งนอกนั้น จะมีโอกาสตั้งครรภ์ได้ประมาณ 4%-22%ดังนั้น หากเลยกำหนดวันที่ประจำเดือนควรจะมาไปแล้ว อาจเกิดจาก1. การตั้งครรภ์2. มีความเครียด ทำงานหนัก พักผ่อนน้อย อดนอน อดอาหาร มีน้ำหนักลด หรือมีน้ำหนักเพิ่มขึ้นเร็ว หรือมีการเจ็บป่วยไม่สบายแนะนำให้ลองตรวจหาการตั้งครรภ์ดูก่อนค่ะ หากตรวจไม่พบ ก็ให้รอประจำเดือนไปอีกซักระยะค่ะ